સીએમ સભામાં ઉમેદવારનું નામ લેવાનું ભૂલ્યા મેઘરજ ખાતે સાબરકાંઠા લોકસભા ચૂંટણીને લઈ યોજાયેલી જાહેરસભામાં મુખ્યમંત્રી વિજય રૂપાણીએ કોંગ્રેસને આડે હાથે લઈ આકરા પ્રહારો કર્યા હતા અને આપણા ચોકીદાર ચોર નહિ શ્યોર છે એકબાજુ ચોકીદાર છે બીજુબાજુ ચોરોની જમાત ભેગી થઈ હોવાનું જણાવ્યું હતું રાહુલ બાબાને ખેડબ્રહ્માનું નામ પણ બોલતા નહિ આવડતું હોય તેવા તીખા વાકબાણ કરનાર મુખ્યમંત્રી વિજય રૂપાણી ખુદ સાબરકાંઠા લોકસભા બેઠકના ઉમેદવાર દીપસિંહ રાઠોડ નું નામ લેવાનું ભૂલી ગયા હતા અને નરેન્દ્ર મોદી અને કમળના નિશાનને વોટ આપવા અપીલ કરતા ઉમેદવારનું નામ જ સભા દરમિયાન ન બોલતા લોકોમાં તરહ-તરહની ચર્ચાઓ પેદા થઈ હતી.